Ադրբեջանում արդեն սույն թվականի ապրիլին սկսվեց ռազմական հիստերիան: Սկսել էին ձեռք բերել հեռահար կրակի հրթիռային համակարգեր: Այդ երկրի բանակը ձեռնամուխ էր եղել տեղաշարժերի, կուտակումների ու ինժեներական աշխատանքների ոչ միայն Արցախի հետ շփման գծում, այլեւ Հայաստան-Նախիջեւանի ինքնավարություն սահմանին: Հունիս-հուլիս ամիսներին անցկացվեցին զինվորական շքերթ Ադրբեջանի մայրաքաղաքում եւ զանգվածային զորավարժություններ: Բոլոր այդ գործողություններն ուղեկցվում էին լայնածավալ ռազմական գործողություններ սկսելու` Ադրբեջանի պատրաստակամության մասին բարձրագոչ հայտարարություններով: Բայց ամենահետաքրքրականն այդ երկրի ռազմական ղեկավարության կողմից արված հայտարարությունն է, թե հարձակման հրամանն ընդունվելու է «առավել հարմար պահի` հաշվի առնելով միջազգային քաղաքական իրադրությունը»: